
Asie 


La Asie e je il plui grant e il plui popolât dai continents, comprendint 
la part plui estese de cussi clamade Eurasie. E confine a Nord cul 
ocean Artic, a Est cul ocean Pacific, a Sud cul ocean Indian e a 
Ovest cul mâr Ros, l'istmi di Suez (che la divít de Afriche, il mâr 
Mediterani, il mâr di Marmara e il mâr Neri; a est separin la Asie de 
Europe i strets dai Dardanei e dal Bosfar, lis cjadenis dal Caucas e 
dai monts dal Ural e il mâr Caspi. A1 estrem Nord-Est e je separade 
de Americhe dal stret di Bering. 

Gjeografie 



II litorâl asiatic al ê un grum accidentât, cuntune vore di mârs internis (mâr arap, mâr de Cine meridionâl, 
mâr di Gjave, mâr de Cine orientâl, mâr Groga, mâr dal Gjapon, mâr di Ochotsk, mâr di Bering, mâr di 
Kara, mâr di Barenc, e v.i.); golfs (golf Persic, golf dal Oman, golf dal Bengala, golf dal Siam, golf dal 
Tonchin, golf di Anadir, e v.i.); penisulis (Anatolie, Arabie, Indie, Malacca, Indocine, Coree, Kamcatka, 
Taimir, Kola, e v.i.), e isulis dongje des cuestis, sicu Cipri, lis Maldivis, Sri Lanka, il grant arcipelac de 
Insulindie (che al inclut lis Filipinis, Borneo, Sumatra, Gjave e Cêlebes, par citâ chês plui grandis e 
cognossudis), Taiwan, lis isulis dal Gjapon, Sachalin, la Tiere dal Nord, Gnove Zemble, e v.i.). 

Pes monts, la Asie al ê un continent che e 'nd à un grum, soredut inte zone de cjadene dal Himalaya, dulà 
che si cjatin lis cimis plui altis de Tiere, fra chestis l'Everest, il K2 e l'Annapurna, ducj alts plui di 8.000 
metris. Dongje chest si puedin cjatâ ancje grandis planis in Siberie e deserts come chei dal Gobi o chel de 
Arabie. Intal continent a son ancje putrops flums impuartants, come l'Obi, il Enisej e il Lena intal bacin dal 
Artic; l'Amur, il flum Groc, il Yangtze e il Mekong intal bacin dal Pacific; il Brahmaputra, l'Irrawaddy, il 
Gangje e l'Indo intal bacin dal ocean Indian; il Tigri e l'Eufrat inte Asie ocidentâl, l'Amu Daria e il Sir Daria 
intal bacin dal Aral. In Asie a son ancje grancj lâcs, come il mâr Caspi, il plui grant dal mont, il mâr di Aral, 
il mâr Muart, cun nivei record di salinitât o il lâc Baikal, il plui profont. 



La Asie cjapade dal satelit 


Continents de Tiere 

Vielis supercontinents: Gondwane ■ Laurasie ■ Pangjee ■ Rodinie 


Cjapât fúr di https://fur.wikipedia.Org/w/index. php?title=Asie&oldid=166613 

II test al ê disponibil daur la licence Creative Commons Atribuzion-CondivTt te stesse maniere; al ê pussibil meti 
cundizions ulteriors. Cjale lis cundizions di us par i detais. 





















